წარმოიდგინეთ მშვიდობა (კოშკი)

წარმოიდგინეთ მშვიდობის კოშკი (ისლ: Friðarsúlan, „მშვიდობის სვეტი“) არის მემორიალი, რომელიც ჯონ ლენონს მიუძღვნა თავისმა ქვრივმა იოკო ონომ. მდებარეობს ქოთლაფიორზურის (Kollafjörður) ყურეში, ვიზეის (Viðey) კუნძულზე რეიკიავიკთან ახლოს, ისლანდიაში. შედგება თეთრი ქვის მონუმენტისგან დაპროექტებული მაღალი „შუქურისგან“, რომელზეც წაწერილია სიტყვები „წარმოიდგინეთ მშვიდობა“, 24 ენაზე. სახელი დაერქვა ჯონ ლენონის მშვიდობის ჰიმნ „Imagine“-ის მიხედვით.

დამატებით პანელზე წერია:

კოშკი შედგება 15 პროჟექტორისგან, პრიზმებით, რომლებიც სარკეების როლს ასრულებენ.Iceland Imagines Peace Wired. 22 September 2009 შუქი ზოგჯერ ღრუბლებსაც აღწევს. მოწმენდილი ღამით 4000 მ სიმაღლეზე აღწევს. შუქურის ქვეშ ჩამარხულია 500 000-ზე მეტი დაწერილი სურვილები, რომელიც იოკო ონომ პროექტ „სურვილის ხეებით“ („Wish Trees“) წლების განმავლობაში შეაგროვა. იოკო გეგმავს, რომ შუქურა იყოს განათებული ყოველ წელს 9 ოქტომბრიდან (ჯონის დაბადების დღე) 8 დეკემბრამდე (ჯონის მკვლელობის დღე). ისლანდია მისი სილამაზისა და გეოთერმული ენერგიის ეკო-მეგობრული მოხმარების გამო შეირჩა.

კოშკის შენება დაიწყო 9 ოქტომბრიდან 2006-ში და ოფიციალურად გაიხსნა 2007-ის იგივე რიცხვში. ცერემონია მსოფლიოს მრავალი ტელევიზიით გადაიცა. ონოსთან ერთად ესწრებოდნენ ვაჟი შონ ლენონი, ჯგუფის წევრი რინგო სტარი, ჯორჯ ჰარისონის ქვრივი ოლივია ჰარისონი და მისი ვაჟი დჰანი ჰარისონი. პოლ მაკ-კარტნი მოიწვიეს, თუმცა სასამართლოს გამო ვერ შეძლო დასწრება. ინაუგურაციაზე იოკომ თქვა, რომ კოშკი საუკეთესო რამ იყო, რაც კი ოდსმე მას და ჯონს გაუკეთებიათ.

 კოშკის ენები 
კოშკზე სიტყვები 24 ენაზე წერია:

 ინგლისური: IMAGINE PEACE  სუაჰილი: TUFIRIENI AMANI იაპონური: 平和な世界を想像してごらん  ისლანდიური: HUGSA SÉR FRIÐ კორეული: 평화를 꿈꾸자  თურქული: BARIŞI DÜŞLE მანდარინი: 想像世界有了和平  სპარსული: به صلح بیندیش არაბული: احلم سلام  ფილიპინური: ILARAWAN ANG MUNDONG MAPAYAPA ებრაული: חלום שלום  ტამილური: சமாதானத்தை நினையுங்கள் რუსული: ПРЕДСТАВЬТЕ СЕБЕ МИР  უნგრული: KÉPZELD EL A BÉKÉT ჰინდი: शान्ति की कल्पना करें  ფინური: KUVITTELE RAUHA გერმანული: STELL DIR VOR ES IST FRIEDEN  ქართული: წარმოიდგინეთ მშვიდობა იტალიური: IMMAGINA LA PACE  ტიბეტური: ཞི་བ་སྒོམས་ ფრანგული: IMAGINEZ LA PAIX  პორტუგალიური: IMAGINA A PAZ ესპანური: IMAGINA LA PAZ  ინუკტიტუტი: ᓴᐃᒪᖃᑎᒌᑦᑕ

პანელის ფოტოები ნახეთ ვიკისაწყობში.Panel photos

სქოლიო

რესურსები ინტერნეტში
 კოშკის ოფიციალური საიტი

კატეგორია:მშვიდობა
კატეგორია:ჯონ ლენონი